section_heading: Tijek rata
paragraph_text: Sljedeća veća Bitka zbila se kod mjesta Amba Alagi 7. prosinca 1895., tu su etiopski vojnici pregazili talijanske vojsku ukopanu na toj prirodnoj utvrdi i prisilili Talijane da se povuku natrag u Eritreju. Ostatak talijanskih snaga pod zapovjedništvom generala Giuseppea Arimondija povukao se do nedovršenih talijanskih utvrda kod Mek'elea. Arimondi je tako ostao na lijevom krilu fronte sa svojim malim garnizonom od oko 1150 eritrejskih askera i 200 talijanskih vojnika, dok je na desnom krilu general Oreste Baratieri, talijanski vrhovni zapovjednik, vršio koncentraciju talijanskih snaga. Etiopske trupe opkolile su Mek'ele 18. prosinca, nakon višekratnih borbi i pregovaranja, talijanski garnizon se predao 21. siječnja 1896., Menelik je dozvolio da se talijani slobodno evakuiraju zajedno sa svojim oružjem.